wickkiey/tamil-wikipedia-markdown huggingface dataset:
# சி. சிவமகராஜா


**சின்னத்தம்பி சிவமகராஜா** (*Sinnathamby Sivamaharajah*, இறப்பு: ஆகத்து 20, 2006) இலங்கை அரசியல்வாதியும், பத்திரிகையாளரும் ஆவார். இவர் யாழ்ப்பாணத்தில் இருந்து வெளிவந்த நமது ஈழநாடு பத்திரிகையின் ஆசிரியராகவும், தமிழர் விடுதலைக் கூட்டணி, மற்றும் தமிழ்த் தேசியக் கூட்டமைப்பு ஆகியவற்றின் முன்னாள் நாடாளுமன்ற உறுப்பினரும் ஆவார். இவர் வலிகாமம் வடக்கு பொது அமைப்புகளின் தலைவராகவும் பணியாற்றியிருந்தார்.  

சின்னத்தம்பி சிவமகராஜா யாழ்ப்பாணக் குடாநாட்டை மையமாகக் கொண்டு தமிழ்த் தேசியத்தை வலியுறுத்தி 2002 ஆம் ஆண்டில் "நமது ஈழநாடு" பத்திரிகையை ஆரம்பித்தார். இலங்கைத் தரைப்படையினர் இப்பத்திரிகை நிலையத்தின் மீது 2005 டிசம்பரில் தாக்குதல் நடத்தினர். அக்காலகட்டத்தில் இலங்கையில் ஊடகவியலாளருக்கு எதிராக இடம்பெற்று வந்த அடக்குமுறைகளின் ஒரு பகுதியாகவே இது பார்க்கப்பட்டது. விடுதலைப் புலிகளுக்கு ஆதரவாக செயல்படுவதாகக் குற்றம் சாட்டி இவருக்கு எதிராக மரண எச்சரிக்கையும் விடுக்கப்பட்டிருந்தது.  

## படுகொலை
சிவமகராஜா 2006 ஆகத்து 20இல் அவரது வீட்டில் தெல்லிப்பளையில் வைத்து இனந்தெரியாதோரால் சுட்டுக் கொல்லப்பட்டார். இவரது வீடு இலங்கை இராணுவத்தின் உயர் பாதுகாப்பு வலயத்தினுள் அமைந்திருந்தது.  

ஐநாவின் யுனெஸ்கோ நிறுவனம் இப்படுகொலையைக் கண்டித்து அறிக்கை வெளியிட்டிருந்தது. பன்னாட்டு ஊடகவியலாளர் மன்றம் பாரபட்சமற்ற விசாரணைகளை மேற்கொள்ளுமாறு அரசைக் கேட்டிருந்தது.
# அறுதியீட்டு நோயெதிர்ப்பியல்



**அறுதியீட்டு நோயெதிர்ப்பியல்** (Diagnostic immunology; Immunodiagnostics) என்பது முதன்மையாக எதிர்ப்பி-எதிர்ப்பான் வினைகளை அடிப்படையாகக் கொண்டு பிணிகளைக் கண்டறியும் செயல்முறையியலாகும். நோயெதிர்ப்பியலை நோயறியும் செயல்முறைகளுக்கு உபயோகப்படுத்தும் கருத்தாக்கம் ஊனீர் இன்சுலின் அளவுகளைக் கண்டறியும் சோதனை மூலம் 1960 ஆம் ஆண்டில் அறிமுகப்படுத்தப்பட்டது. பின்பு, இரண்டாவதாக 1970 ஆம் ஆண்டில் தைராக்சின் சோதனை இம்முறையில் உருவாக்கப்பட்டது.  

மிகக் குறைந்த அளவுகளில் உள்ள (உயிர்)வேதிப்பொருட்களைக் கண்டறிய இத்தகு நோயெதிர்ப்பியல் அறுதியீட்டு முறைகள் பெரிதும் பயன்படுகின்றன. கண்டறிய வேண்டிய எதிர்ப்பிகளுக்கெதிரான எதிர்ப்பான்களை கதிரியக்கக் குறியீடு, ஒளிரும் குறியீடு அல்லது வேதி வினைகள் மூலம் வண்ணங்களை உருவாக்கும் நொதி ஆகியவற்றைக் கொண்டுப் பிணைத்து பரிசோதனைகளில் ஆய்விகளாக (probes) உபயோகப்படுத்த முடியும். கர்ப்பச் சோதனைகள், நோயெதிர்ப்பிய படிவுகள் (immunoblots), நொதிசார் எதிர்ப்புரதச் சோதனை (ELISA), நோயெதிர்ப்புத் திசுவேதியியல் (immunohistochemistry) ஆகியவற்றில் இத்தகுத் தொழில் நுட்பம் பயன்படுகிறது. இச்சோதனைகளின் அறுதியிடும் வேகம், துல்லியம், எளிமை ஆகிய பண்புகள் நோயறிதல், தீநுண்மங்களைக் கண்டறிதல், சட்டவிரோதமான மருந்துகளைச் (போதைப் பொருட்கள்) சோதித்தல், ஏற்புடைய இரத்தப் பிரிவுகளை ஆராய்தல் போன்றவற்றில் விரைவுச் சோதனை முறைகளை உருவாக்க, மேம்படுத்த உதவுகின்றன. என்றாலும், சில எதிர்ப்பிகளிலுள்ள புரத (அமினோ அமில) ஒற்றுமைகள் தவறான நேர்முறைகளைத் (முடிவுகளைத்) தரலாம். எதிர்ப்பான்களின் பிற சம்பந்தமில்லாத எதிர்ப்பிகளுடன் குறுக்குப் பிணையும் தன்மை (cross-reactivity) இத்தகுப் பரிசோதனைகளில் பிறழ்வினைகளை (தவறுகளை) உருவாக்கலாம்.  

தற்பொழுது நொதிசார் எதிர்ப்புரதச் சோதனை (எலைசா), பக்கவாட்டப் பரவுச் சோதனை ஆகிய இரண்டும் முதன்மையான உபயோகப்படுத்தப்படும் அறுதியீட்டு நோயெதிர்ப்பியல் சோதனை வடிவங்களாகும்.
# இரா. கனகரத்தினம்


**குரும்பசிட்டி இரா. கனகரத்தினம்** (ஆகத்து 1, 1934 - சூன் 22, 2016) என அழைக்கப்படும் **இராமசாமி கனகரத்தினம்** இலங்கை, உலகத் தமிழர்களின் கலைகள், பண்பாடுகள், சுவடிகளை முறையாக ஆவணப்படுத்திய அறிஞரும், தமிழ் ஆர்வலரும், எழுத்தாளரும் ஆவார். உலகத் தமிழர் ஆவணக் காப்பகம் ஒன்றை நிறுவி, தமிழர் தொடர்பான பல ஆவணங்களை சேகரித்து வைத்துள்ளார். உலகத் தமிழ்ப் பண்பாட்டு இயக்கத்தின் நிறுவனர். உலகத் தமிழர் குரல் என்ற மாத இதழை வெளியிட்டார்.  

## வாழ்க்கைக் குறிப்பு
இரா கனகத்தினம் அவர்கள் யாழ்ப்பாண மாவட்டம் குரும்பசிட்டி என்ற கிராமத்தில் பிறந்தவர். கண்டி மாவட்டம், முல்கம்பலை என்ற ஊரில் வாழ்ந்து வந்தவர்.  

## ஆவணக் காப்பகம்
இரா. கனகரத்தினம் 1956 ஆம் ஆண்டு முதல் ஈழத்தமிழர் தொடர்பான ஆவணங்களை சேகரிப்பதில் ஈடுபட்டு வந்தார். இவர் ஆவணங்களைக் ஈழத்தமிழர்களின் வரலாற்றை ஆவணப்படுத்தி, உலகத் தமிழ் ஆவணக் காப்பகம் என்ற அமைப்பை கண்டியில் நிறுவி அவற்றைப் பாதுகாத்து வந்தார். இவரால் ஆவணப்படுத்தப்பட்ட ஒரு வரலாற்றுத் தொகுதி யுனெஸ்கோவின் ஆதரவில் சுவிட்சர்லாந்தில் பாதுகாக்கப்பட்டு வருகிறது. உலகின் பழமை வாய்ந்த பத்திரிகைகள், இதழ்களிலிருந்து உலகத் தமிழர்களின் செய்திகளைத் தரம் பிரித்து சேகரித்து வைத்துள்ளார். இந்த ஆவணங்களை நோர்வே அரசின் உதவியுடன் 200 இற்கும் அதிகமான நுண்ணிழைப்படங்களில் பதிவு செய்து வைத்துள்ளார்.  

யாழ்ப்பாணத்தில் நடைபெற்ற 1974 உலகத் தமிழாராய்ச்சி மாநாட்டில் இவரின் ஆவணங்கள் அடங்கிய கண்காட்சி பார்வைக்கு வைக்கப்பட்டிருந்தது. 1994ஆம் ஆண்டில் கனடா, நோர்வே ஆகிய நாடுகளில் கண்காட்சிகளை நடத்தியுள்ளார்.  

## எழுதிய நூல்கள்

- சிறுகதை (“சீசரின் தியாகம்" 1952)
- 2500,000 மக்கள் தலைவர் (தந்தை செல்வா பற்றிய தொகுப்பு நூல், 1960)
- அலைகடலுக்கு அப்பால் தமிழர் (1973),
- உலகத்தமிழர் ஐக்கியத்தை நோக்கி (1974)
- இறி யூனியன் தீவில் எங்கள் தமிழர் (1979)
- மொறிசியஸ் தீவில் எங்கள் தமிழர் (1980)
- உலகத்தமிழர் ஆவணக்காப்பகம் ஓர் அறிமுகம்
- உலகத் தமிழர் ஒருமைப்பாடு - சில நற்கூறுகளும் அணுகுமுறைகளும் (1981)
- ஒரு நூற்றாண்டு இலங்கைத்தமிழர் வரலாறு
- ஒரு குடையின்கீழ் உலகத்தமிழினம்
# நோயெதிர்ப்பியச் சிகிச்சை


**நோயெதிர்ப்பியச் சிகிச்சை** (Immunotherapy) என்பது நோயெதிர்ப்பிய செயற்பாடுகளைத் தூண்டி, மேம்படுத்தி அல்லது அடக்கி நோய்களுக்குச் சிகிச்சையளிப்பதாகும். நோயெதிர்ப்பிய செயற்பாடுகளைத் தூண்டும் (அ) பெருக்கும் வழிமுறைகளைக் கொண்ட நோயெதிர்ப்பியச் சிகிச்சை முறைகள் **செயலூக்கப்பட்ட நோயெதிர்ப்பியச் சிகிச்சைகள்** (activation immunotherapies) எனப்படுகின்றன. அதே சமயம், நோயெதிர்ப்பிய செயற்பாடுகளைக் குறைக்கும் (அ) அடக்கும் நோயெதிர்ப்பியச் சிகிச்சை முறைகள் **ஒடுக்கப்பட்ட நோயெதிர்ப்பியச் சிகிச்சைகள்** (suppression immunotherapies) எனப்படுகின்றன.  

## நோயெதிர்ப்புத் திறன் மாற்றிகள்
நோயெதிர்ப்பியச் சிகிச்சையில் உபயோகப்படுத்தப்படும் முனைப்பான பொருட்கள் நோயெதிர்ப்புத்திறன் மாற்றிகள் (Immunomodulators) என்றழைக்கப்படுகின்றன. இவை மீள்சேர்ப் புரதங்கள், செயற்கையான, இயற்கையானப் பொருட்கள் எனப் பலதரப்பட்டவையாகும். உதாரணங்களாக, சைட்டோகைன்களைக் கூறலாம். நச்சுயிரிப் பெருக்கத் தடுப்பிகள் (இண்டெர்ஃபெரான்), பாக்டீரியாக்களின் உயிரணுச்சவ்வுப் பகுதிகள், சிறுமணிக்கலங்களை ஊக்குவிக்கும் காரணி (Granulocyte colony stimulating factor) போன்ற நோயெதிர்ப்புத்திறன் மாற்றிகள் நோயாளிகளில் உபயோகப்படுத்த அனுமதியளிக்கப்பட்டுள்ளது. தற்பொழுது உள்ள மருந்துகளைக் காட்டிலும் குறைந்த அளவு பக்கப் பிரச்சனைகளைக் கொண்டுள்ளதாலும், நோய்த்தொற்றுகளினால் ஏற்படும் பிணிகளில் குறைந்த அளவே நுண்ணுயிர் எதிர்ப்புத்தன்மையை (microbial resistance) உருவாக்குவதாலும் நோயெதிர்ப்பியச் சிகிச்சை முறைகள் வரவேற்கத்தக்கதாக உள்ளன.
# சால்வடோர் அயேந்தே


**சால்வடோர் கியேர்மோ அயேந்தே** (*Salvador Guillermo Allende Gossens*, 26 சூன் 1908 – 11 செப்டம்பர் 1973) என்பவர் சிலி நாட்டு மார்க்சிய அரசியல்வாதியும், மருத்துவரும் ஆவார். இலத்தீன் அமெரிக்க நாடொன்றில் மக்களால் தெரிவு செய்யப்பட்ட முதலாவது மார்க்சிய அரசுத்தலைவர் என இவர் அறியப்படுகிறார்.  

ஏறத்தாழ நாற்பது ஆண்டுகள் சிலி நாட்டின் அரசியலில் ஈடுபட்டிருந்த அலண்டே, சமத்துவக் கட்சியின் உறுப்பினராகவும், மேலவை உறுப்பினராகவும், அமைச்சரவை உறுப்பினராகவும் இருந்தவர். 1952, 1958, 1964 அரசுத்தலைவர் தேர்தல்களில் இவர் போட்டியிட்டுத் தோல்வியடைந்தார். 1970 ஆம் ஆண்டில் நடைபெற்ற தேர்தலில் வெற்றி பெற்று அரசுத்தலைவரானார்.  

இவருடைய ஆட்சிக் காலத்தில், தொழிற்துறைகளை தேசியமயமாக்கும் கொள்கையைக் கடைப்பிடித்தார். இதனால், நாட்டில் அரசியல் குழப்ப நிலை தோன்றியது. தேர்தலில் இவருக்கு ஆதரவாக இருந்த கிறித்தவ சனநாயகவாதிகள் உட்படப் பல நடுத்தர-இடதுசாரிக் கட்சிகள் இவரது ஆட்சியை அரசியலமைப்புக்கு முரணானதெனக் கூறி, ஆட்சிக் கலைப்புக்கு ஆதரவாகக் குரல் கொடுத்தனர். 1973 செப்டம்பர் 11 இல் இராணுவம் நடத்திய ஆட்சிக் கவிழ்ப்பில் அலண்டேயின் பதவி பறிக்கப்பட்டது. அரசுத்தலைவர் மாளிகையை இராணுவம் சுற்றி வளைத்த போதிலும், தான் பதவியைத் துறக்கப் போவதில்லை என அலண்டே சூளுரைத்தார். அதே நாளில் அவர் மர்மமான முறையில் இறந்தார்.  

அலண்டே பதவியில் இருந்து அகற்றப்பட்டதை அடுத்து, இராணுவத் தலைவர் ஆகுஸ்தோ பினொச்சே ஆட்சியைக் கைப்பற்றி நாட்டை 1973 முதல் 1990 வரையில் இராணுவ ஆட்சியில் வைத்திருந்தார். சிலியின் 41 ஆண்டுகள் சனநாயக ஆட்சி இதனால் முடிவுக்கு வந்தது. அலண்டே தன்னைத் தானே துப்பாக்கியால் சுட்டு தற்கொலை செய்து கொண்டதாக இராணுவம் அறிவித்தது. சிலியின் காங்கிரசைக் கலைத்த பினோச்சே, அலன்டேயின் ஆதரவாளர்களைக் கைது செய்து ஆயிரக்கணக்கானோரைப் படுகொலை செய்தார். அலண்டேயின் ஆட்சியில் வெளியுறவுத் துறை அமைச்சராக இருந்த ஒர்லாண்டோ லாடெலியர், பிரதி அரசுத்தலைவர் கார்லோசு பிராட்சு ஆகியோர் படுகொலை செய்யப்பட்டனர்.
# அடையாறு ஆலமரம்

**அடையாறு ஆலமரம்** (ஆங்கிலம்:Adayar Banyan Tree) என அழைக்கப்படுவது சென்னை அடையாரில் அமைந்துள்ள ஆலமரம் ஆகும். இது சுமார் 450 ஆண்டுகள் பழமை வாய்ந்தது.  

அடையாரில் இருந்து பெசன்ட் நகர் போகும் வழியில் மற்றும் திரு. வி. க. பாலத்திற்கு அருகே இம்மரம் அமைந்துள்ளது. இம்மரம் அடையார் தியோசபிகல் சொசைட்டியின் வளாகத்தினுள் உள்ள தோட்டத்தினுள் அமைந்துள்ளது. இம்மரத்தின் விழுதுகள் சுமார் 63 ஆயிரம் சதுர அடி அளவில் பரந்து விரிந்துள்ளது. இம்மரத்தின் மொத்தப் பரப்பளவு 59,500 சதுர அடி.  

1989 ஆம் வருடத்தின் புயல் காற்றில் பாதிக்கப்பட்ட போதும் இம்மரம் அதியத்தக்க விதத்தில் அழிபடாமல் தப்பியது.  

## பார்வை நேரம்
மேலும் இயற்கை எழில்மிகு வகையில் அமைந்துள்ள மரம், செடி, கொடி வகைகளையும், பறவைகளையும் காலை 8.30 மணி முதல் பத்து மணி வரையிலும், மதியம் இரண்டு மணி முதல் நான்கு மணி வரையிலும் பொதுமக்கள் இலவசமாக கண்டுகளிக்கலாம்.
# மலர் சூத்திரம்

**மலர்ச்சூத்திரம்** (Floral formula) என்பது எண்கள், எழுத்துக்கள், பல்வேறு குறியீடுகள் மற்றும் எழுத்துருக்களைப் பயன்படுத்தி ஒரு மலரின் அமைப்பைப் பிரதிநிதித்துவப்படுத்தும் மலர் பற்றிய கணிசமான தகவல்களை வழங்கும் ஒரு வழிமுறையாகும். இது பொதுவாக மலர் உறுப்புகளை அதன் அமைவிடம், எண்ணிக்கை, தன்மை, பால், தொகுதி போன்றவற்றை வேறுபடுத்துகிறது. மேலும் அதன் குறியீடுகளைக் கொண்டு மலரின் இனத்தை அறிய இயலும். இது தாவரவியலறிஞர்களால் 19ம் நூற்றாண்டில் உருவாக்கப்பட்ட மலரின் கட்டமைப்பை விவரிக்கும் இரண்டு வழிகளில் ஒன்றாகும். மறறொரு முறை ’மலர் வரைபடம்’ மூலம் விளக்குவதாகும். பூச்சூத்திரங்களுக்கான வடிவம் தவரவியலாளர், நாடு, மொழி ஆகியவனற்றிற்கிடையே வேறுபடுகிறது. பழமையான முறையாக இருப்பினும் இன்னும் அவைகள் அதே தகவலை வெளிப்படுத்த முனைகின்றன.  

## மலர்ச்சூத்திரக் குறியீடுகள்

- Br (Bracteate)- பூவடிச்செதில்
- K (Calyx)- புல்லிவட்டம்
- Ca (Corolla)- அல்லிவட்டம்
- P (Perianth)- இதழ்வட்டம்
- A (Androecium)- மகரந்தத்தாள் வட்டம்
- G (Gynoecium)- சூலக வட்டம்
- G<sub>__</sub> - மேல் மட்ட சூற்பை
- Ĝ, - கீழ் மட்ட சூற்பை
- ♂ - ஆண்மலர்
- ♀ - பெண்மலர்

## எடுத்துக்காட்டு
: K<sub>3+3</sub> ஆறு தனித்த புல்லி இதழ்களுடன், இரண்டு தனி சுருள்களாகவுள்ள அமைப்பு,  
: A∞ – பல மகரந்தங்களைக் கொண்டது,  
: P3–12 – மூன்று முதல் பன்னிரெண்டு இதழ்வட்டத்தைக் கொண்டது.  

## மேற்சான்றுகள்
# உடைந்த சன்னல் உவமை

**உடைந்த சன்னல் உவமை** (*Parable of the broken window*) என்பது பிரெஞ்சு அரசறிவியலாளர் ஃபிரடரிக் பாஸ்தியேவால் சொல்லப்பட்ட ஒரு உவமைக்கதை. அழிவாலும் அழிவைச் சீராக்க செலவிடப்படும் பொருளாலும் சமூகத்திற்கு நிகர பலன் எதுவும் இல்லை என்று எடுத்துரைக்கிறது. இவ்வுவமைக்கதை **உடைந்த சன்னல் பொய்மை** (*Broken windown fallacy*) ”அல்லது **சன்னல் செய்வோரின் பொய்மை** (*Glazier's fallacy*) என்றும் வழங்கப்படுகிறது. பிறவாய்ப்புச் செலவுகளும் எதிர்பாராத விளைவுகளும் எளிதில் அவதானிக்கமுடியாத வழிகளில் பொருளாதாரச் செயல்பாடுகளை எப்படி பாதிக்கின்றன என்பதை இந்த உவமை விளக்குகின்றது.  

## உவமைக்கதை
பாஸ்தியே 1850 இல் எழுதிய ”காணக்கிடைப்பதும் காணமுடியாததும்” (*Ce qu'on voit et ce qu'on ne voit pas*) என்ற கட்டுரையில் பின்வரும் உவமைக்கதை வருகிறது:
# மர்ஃபியின் விதி

”தவறக் கூடியது அனைத்தும் தவறும்” என்று கூறுகிறது **மர்ஃபியின் விதி** (*Murphy's law*). அமெரிக்க வான்படை பொறியியலாளர் எட்வர்ட் மர்ஃபி என்பவரின் பெயரால் இது வழங்கப்படுகிறது. மர்ஃபி அமெரிக்க வான்படை ஊர்திகளில் பாதுகாப்பு முறைகளையும் எந்திரங்களையும் வடிவமைக்கும் பிரிவில் பணிபுரிந்தவர். அவற்றை வடிவமைக்கும் போது கிட்டிய பட்டறிவினால் அவர் உருவாக்கிய பழமொழியே மர்ஃபியின் விதியாக மாறியது. இதே பொருள் கொண்ட பழமொழிகள் முன்பே வேறுபல இடங்களிலும் காலங்களிலும் வழங்கப்பட்டிருந்தாலும் மர்ஃபியின் பெயரே அதற்கு நிலைத்து விட்டது.  

கல்வி மற்றும் அறிவியல் பார்வை  

ரிச்சார்ட் டௌகின்ஸ் (Richard Dawkins) கருத்துப்படி, மர்ஃபி / சாட் விதி  (Murphy / Sod law) போன்ற சட்டங்கள் முட்டாள்தனமானது அல்லது ஏற்புடையது அல்ல. ஒரு குறிப்பிட்ட வகை நிகழ்வுகள் எல்லா நேரத்திலும் ஏற்படலாம் என்று டௌகின்ஸ் சுட்டிக்காட்டுகிறார், ஆனால் அவர்கள் தொந்தரவாக இருக்கும் போது மட்டுமே கவனித்துள்ளனர். அவர் ஒரு உதாரணம் விமானத்தின் சத்தம் என்பதில் தலையிடுகிறார். விமானம் எல்லா நேரத்திலும் வானில் உள்ளது, ஆனால் அவை பிரச்சனையை ஏற்படுத்தும் போது மட்டுமே கவனத்தில் எடுத்துக்கொள்ளப்படுகின்றன. இது உறுதிப்படுத்துதலை உறுதிப்படுத்தும் (confirmation bias) ஒரு வடிவமாகும், அது ஏற்கனவே உருவாக்கப்பட்ட கருத்துகளை உறுதிப்படுத்துவதற்கு ஆய்வாளரின் சாட்சியத்தை கோருகிறது, ஆனால் அவற்றுக்கு முரண்படுகிறது என்பதற்கான ஆதாரத்தை அவர் தேடுவதில்லை  

இதேபோல், லண்டனிலுள்ள இம்பீரியல் கல்லூரியில் கணிதவியல் பேராசிரியரும், முதுநிலை ஆராய்ச்சி ஆய்வாளருமான டேவிட் ஹாண்ட் (David Hand), உண்மையில் மிகப் பெரிய எண்ணிக்கையில் இருக்கும் சட்டம், மேரியின் சட்டம் எப்பொழுதாவது நிகழும் நிகழ்வுகளைப் பற்றி எதிர்பார்க்க வேண்டும் என்று சுட்டிக் காட்டுகிறது. தேர்வு சார்பின்மை என்பது, அந்த வர்கள் ஞாபகம் வைக்கப்படுவதை உறுதி செய்யும் மற்றும் பல முறை முர்ஃபியின் சட்டம் உண்மை இல்லை என்பதை மறக்கவில்லை.  

இது வெப்ப இயக்கவியல் விதிகளோடு தொடர்பு கொண்ட மர்ஃபி விதி  பற்றி தொடர்ந்து குறிப்புகள் உள்ளன (Anne Roe புத்தகத்தில் இருந்து மேற்கோள் காண்க). குறிப்பாக, மேப்பியின் விதி வெப்ப இயக்கவியல் இரண்டாம் விதியின் (என்ட்ரோபி விதி) ஒரு வடிவமாக மேற்கோளிடப்பட்டுள்ளது. அதானு சாட்டர்ஜி இந்த கருத்தை முறையாக மாஃபியின் சட்டத்தை கணித முறையில் கூறி விசாரித்தார். முர்சியின் சட்டம் மிகவும் குறைந்த நடவடிக்கை என்ற கோட்பாட்டைப் பயன்படுத்தி நிராகரிக்கப்படலாம் என்று சட்டர்ஜி கண்டறிந்தார்.
# விக்கிப்பீடியா:உங்களுக்குத் தெரியுமா/மே 14, 2014


- யூடியூப் இணையத்தளத்தில் மிக அதிகமாகப் பார்வையிடப்பட்ட கங்னம் ஸ்டைல் பாடலைப் பாடியவர் தென்கொரியக் கலைஞர் **சை** (படம்)
- இலத்தீன் அமெரிக்க நாடொன்றில் மக்களால் தெரிவு செய்யப்பட்ட முதலாவது மார்க்சிய அரசுத்தலைவர் **சல்வாதார் அயிந்தே**.
- **ஷோபா** தனது 17வது வயதில் *பசி* தமிழ்த் திரைப்படத்தில் நடித்தமைக்காக இந்திய தேசிய அளவில் சிறந்த நடிகைக்கான விருதைப் பெற்றார்.
- **தல்மூத்** யூத சமயத்தின் மைய சமய நூல்களில் ஒன்று.
- **ராலேகாண் சித்தி** இந்திய சமூக ஆர்வலர் அன்னா ஹசாரேவால் இந்தியாவின் முன்மாதிரி கிராமங்களில் ஒன்றாக மாற்றப்பட்டது.
# பெலூகா காவியா



**பெலூகா காவியா**(Beluga Caviar) என்பது கஸ்பியன் கடலில் பிடிக்கப்படும் ஒருவிதச் சிறப்பான மீனின் முட்டைகள் ஆகும். ஈரான் நாட்டிலிருந்து‚ அல்மாஸ் (Almas) என்னும் நிறுவனப் பெயருடன் டப்பாக்களில் விற்கப்படுகிறது. ஒரு கிலோ காவியா 9207 டாலர்கள் (7.50 லட்சம் இந்திய ரூபாய்கள்) ஆகும். இந்த டப்பாக்கள் 24 காரட் தங்கத்தால் செய்யப்பட்டதாகும்.  

மிகவும் சிறிய, இந்த முட்டைகள் காலை உணவுக்கு, ரொட்டியில் தடவி உண்ணப்படுகிறது. மிகச் சிறிய வட்டமான டப்பா (Tin) ஒன்றில் 200கிராம் அளவில் இந்தக் காவியாக்கள் அடைக்கப்பட்டிருக்கும். இந்த ஒரு டப்பாவின் விலை 1841 டாலர்கள் (1.50 லட்சம் இந்திய ரூபாய்கள்).
# சோயி டொச்



**சோயி பிரான்சிஸ் தாம்சன் டொச்** (*Zoey Francis Thompson Deutch*, பிறப்பு: நவம்பர் 10, 1994) ஒரு அமெரிக்க நாட்டு திரைப்பட நடிகை. இவர் *பியூட்டிஃபுல் க்ரீச்சர்ஸ்*, வாம்பயர் அகாடமி போன்ற திரைப்படங்களிலும், தி சூடே லைப் ஒன் டேக், ரிங்கர், போன்ற தொலைக்காட்சித் தொடர்களிலும் நடித்துள்ளார்.  

## தனிப்பட்ட வாழ்க்கை
டொச் கலிபோர்னியா, லாஸ் ஏஞ்சல்ஸ் நகரில் பிறந்தார். அவர் நடிகை லியா தாம்சன் மற்றும் இயக்குநர் ஹோவர்ட் டொச்வின் மகள் ஆவார்.  

## திரைப்பட வாழ்க்கை
ஜோய் டொச் 2010ஆம் ஆண்டு டிஸ்னி சேனலில் 'த சூட் லைஃப் ஆன் டெக் என்ற தொடரின் மூலம் தனது நடிப்பு தொழிலைத் தொடங்கினார். அதை தொடர்ந்து 2011ம் ஆண்டு என்ற தொடரில் ஒரு அத்தியாசத்தில் தோன்றினார். 2011ஆம் ஆண்டு மேயர் கப்கேக் என்ற திரைப்படத்தில் லானா மரோனி என்ற கதாபாத்திரத்தில் நடித்தார் அதை தொடர்ந்து, 2013ஆம் ஆண்டு பியூட்டிஃபுல் க்ரீச்சர்ஸ் என்ற திரைப்படத்திலும் என்ற Switched at Birth தொடரிலும் நடித்தார். 2014ஆம் ஆண்டு வாம்பயர் அகாடமி என்ற திரைப்படத்தில் நடித்தார். தற்பொழுது மிட்நைட் ரைடர் என்ற திரைப்படத்தில் நடித்துக் கொண்டுள்ளார்.  

## திரைப்படங்கள்
| 2011 | மேயர் கப்கேக் | லானா மரோனி |  |  |
| --- | --- | --- | --- | --- |
| 2013 | பியூட்டிஃபுல் க்ரீச்சர்ஸ் | எமிலி ஆசேர் |  |  |
| 2014 | வாம்பயர் அகாடமி | ரோஸ்மேரி "ரோஸ்" ஹாத்வே |  |  |
| 2014 | மிட்நைட் ரைடர் | மே | படபிடிப்பு | } |
# சதைப்பற்றுள்ளக் கனி


**சதைப்பற்றுள்ளக் கனி** அல்லது பெர்ரி என்பது ஒரு சூலிழையால் உருவாக்கப்படும் சதைப்பற்றுள்ள கனி வகைகளைக் குறிக்கும்.  
இது பல விதைகளைக் கொண்ட கனியாகும்.  

## அமைப்பு
வெளித்தோல்(எபிகார்ப்) மெல்லியதாகவும், நடுத்தோலும், உட்தோலும் வேறுபாடற்றும் காணப்படும். விதைகள் சாறு நிறைந்தப் பகுதியில் மூழ்கிக் காணப்படும். விதையுடன் சேர்த்து முழுக்கனிப் பகுதியும் உண்ணத்தகுந்தவை.  

## எடுத்துக்காட்டுகள்
- தக்காளி
- பெர்ரி வகைகள்
- திராட்சை
- வெண்ணைப்பழம் (அ) அவகடொ பழம்
# விக்கிப்பீடியா:உங்களுக்குத் தெரியுமா/மே 21, 2014


- **புதிர்வழி** (படம்) என்பது, சிக்கலான முறையில் ஆங்காங்கே கிளைத்துச் செல்லுகின்ற ஒரு வழி அமைப்பு ஆகும்.
- சென்னை நகரில் உள்ள ஒரே சதுப்புநிலப்பகுதி **பள்ளிக்கரணை சதுப்புநிலம்**
- புது தில்லியில் அமைந்த இந்தியக் குடியரசுத் தலைவர்களின் வாழிடத்தின் பெயர் **ராஷ்டிரபதி பவன்**.
- **பெலூகா காவியா** எனும் உணவு கிலோ ஒன்றுக்கு 25,000 அமெரிக்க டாலர்கள் விலை கொண்டது.
- **மோக்சகுண்டம் விசுவேசுவரய்யா**வின் பிறந்த நாள் இந்தியாவில் பொறியாளர் நாளாகக் கொண்டாடப்படுகிறது.
# விக்கிப்பீடியா:முதற்பக்கக் கட்டுரைகள்/மே 11, 2014


**ஈரானியப் புரட்சி** என்பது ஈரானின் இசுலாமியப் புரட்சி என்றும் 1979 புரட்சி என்றும் அழைக்கப்படுகிறது. அமெரிக்க ஆதரவு பலவீ அரசமரபின் அரசர் முகமது ரிசா சா பலவீ ஆட்சியில் இருந்து அகற்றப்பட்டு இசுலாமிய குடியரசு அயத்தோலா கோமெய்னி தலைமையில் அமைந்ததை இந்நிகழ்வு குறிக்கிறது. இப்புரட்சிக்கு இடதுசாரி அமைப்புகளும் இசுலாமிய அமைப்புகளும் ஈரானிய மாணவர் இயக்கமும் துணைபுரிந்தன. புரட்சியின் தொடக்கத்தில் சா அரசைக் காப்பாற்ற சோவியத் ஒன்றியம் முயன்றாலும் இசுலாமிய குடியரசை சோவியத் ஒன்றியம் உடனடியாக ஏற்றுக்கொண்டது. இப்புரட்சி உலகுக்கு பெரும் வியப்பைத் தந்தது. புரட்சிக்குத் தேவையானவை எனக் கருதப்படும் பொருளாதார நெருக்கடி, அடித்தட்டு மக்களின் புரட்சி, போரில் தோல்வி, கட்டுப்படாத இராணுவம் போன்ற காரணங்கள் இப்புரட்சிக்கு தேவைப்படாததே இதற்கு காரணமாகும். இப்புரட்சி மேற்குலக சார்பு மன்னராட்சியை நீக்கிவிட்டு மேற்குலக எதிர்ப்பு கொண்ட இசுலாமிய ஆதிக்க கொள்கை உடையதாக மாறியது. இப்புரட்சி ஒப்பீட்டளவில் வன்முறையற்றதாக இருந்தது. **மேலும்...**  
---

**வானியல்** என்பது விண்பொருட்கள் பற்றியும், அவற்றின் இயற்பியல், வேதியியல், கணிதம் மற்றும் படிப்படியான வளர்ச்சி பற்றியும், மற்றும் பூமிக்கும் அதன் காற்று மண்டலத்துக்கும் வெளியே நடைபெறும் நிகழ்வுகளை அவதானிப்பதிலும், விளக்குவதிலும் ஈடுபட்டுள்ள ஓர் அறிவியலாகும். வானியலுடன் தொடர்புடைய, ஆனாலும் முற்றிலும் தனித்துவமான துறையான அண்டவியல் என்பது அண்டத்தைப் பற்றி முழுமையாக ஆய்வதாகும். வானியல் என்பது வரலாற்றில் மிகவும் பழைமையான அறிவியல் துறைகளில் ஒன்றாகும். வரலாற்றுக்கு முந்தைய நாகரிகங்களின், அதாவது எகிப்து மற்றும் நுபிய நாகரிக நினைவுச் சின்னங்கள் அவர்களின் வானியல் அறிவைப் பறைசாற்றுகின்றன. மேலும், ஆரம்பகால நாகரிகங்களான பாபிலோனிய, கிரேக்க, இந்திய, ஈரானிய, சீன மற்றும் மாயன் நாகரிகங்களில் குறிப்பிட்ட கால இடைவேளைகளில் விண்வெளியை அவதானித்துக் குறிப்புகள் எடுப்பது வழக்கமாயிருந்தது. ஆனாலும், ஒரு தனித்துவமான அறிவியல் துறையாக வளருவதற்கு தொலைநோக்கியின் கண்டுபிடிப்பு இன்றியமையாததாக இருந்தது. அதன் பயன்பாடு ஆரம்பித்த பின்னரே வானியல் துறையின் வளர்ச்சி சிறப்பாக இருந்தது. **மேலும்...**
# விக்டோரியஸ்


**விக்டோரியஸ்** இது ஒரு ஐக்கிய அமெரிக்கத் தொலைக்காட்சி தொடர் ஆகும். இந்தத் தொடர் மார்ச் 27, 2010 முதல் பிப்ரவரி 2, 2013 வரை நிக்கெலோடியன் தொலைக்காட்சியில் ஒளிப்பரப்பானது. இந்தத் தொடரை **டான் ஸ்னைடர்** இயக்கியுள்ளார்.  

## நடிகர்கள்
- விக்டோரியா ஜஸ்டிசே
- லியோன் தாமஸ் III
- மாட் பென்னட்
- எலிசபெத் கில்லீஸ்
- அரியானா கிராண்டி
- ஆவன் ஜோகி
- டேனியேலா மோனட்
# திரேசா கான்வென்ட் தமிழ்ப்பள்ளி

**தேசிய வகை செயின்ட் திரேசா கான்வென்ட் தமிழ்ப்பள்ளி** (Sekolah Jenis Kebangsaan (T) St. Teresa Convent) மலேசியாவின் பேராக் மாநிலத்தின் தைப்பிங் எனும் நகரில் அமைந்துள்ளது. பள்ளியின் தலைமையாசிரியராக சிவரத்தினமும் பெற்றோர் ஆசிரியர் சங்கத்தின் தலைவராக இரவிந்திரனும் பணியாற்றுகின்றனர். 2014 நிலவரப்படி பள்ளியில் 634 மாணவர்களும் 37 ஆசிரியர்களும் உள்ளனர்.  

## வரலாறு
1903 இல் கிறித்துவக் கன்னித்துறவியான சகோதரி யூஃபெரெசால் (Sister Euphraise) எட்டுக் குழந்தைகளுடன் தமிழ் பயிற்றுவிக்கும் வகுப்பாக ’கிலியன் பா’ (Klian Pau) இல் இப்பள்ளி ஆரம்பமானது. பின்னர் அவர் தைப்பிங் சென்று அங்கு புனித லூசிஸ் சர்ச்சுக்குப் பின்புறமுள்ள ஒரு அறையில் 26 மாணவர்களுக்கு தமிழ் கற்பித்தார். 1921 இல் பள்ளியை மேலும் ஒரு அறைக்கு விரிவுபடுத்தி நான்கு மற்றும் ஐந்தாம் வகுப்பு மாணவர்களுக்குத் தமிழ் கற்பிப்பித்தார். ஆண்டுகள் செல்லச்செல்ல பள்ளி மேலும் வளரத் தொடங்கியது. 1933 இல் பெராக் கல்வித்துறையின் கீழ் மாநிலத்தின் இரண்டாவது தமிழ்ப்பள்ளியாகப் பதிவு செய்யப்பட்டது. அச்சமயம் பள்ளியின் மாணவர் எண்ணிக்கை 320 ஆக இருந்தது. அருள்திரு அன்னை யூஃபெராஸ் பள்ளியின் முதல் தலைமையாசிரியையாகப் பொறுப்பு வகித்தார்.
# ராஜேந்திர சிங்



**ராஜேந்திர சிங்** , மழை நீர் சேமிப்பு திட்டத்தின் கீழ் இந்தியாவின் 850 கிராமங்களில் 4,500 தடுப்பணைகளையும் தண்ணீர் சேமிப்புக் குளங்களையும் கட்டியதோடு, இறந்து கொண்டிருந்த பல ஆறுகளுக்குப் புத்துயிரும் கொடுத்தவர். 2001-ஆம் ஆண்டில் ராமன் மகசேசே விருதையும் 2005-ஆம் ஆண்டில் ஜம்னா லால் பஜாஜ் விருதையும் பெற்றுள்ள இவர், இந்தியாவின் ‘ஜல் புருஷ்’ (தண்ணீர் மனிதன்) என்ற பெயரில் அழைக்கப்படுகிறார்.  
## ஸ்டாக்ஹோம் நீர் பரிசு
2015 ஆம் ஆண்டிற்கான *ஸ்டாக்ஹோம் நீர் பரிசு* (Stockholm Water Prize) என்ற நீருக்கான நோபல் பரிசை சுவீடன் அரசு வழங்குகிறது.  

Stockholm Water Prize
# திருமுருகன் காந்தி

**திருமுருகன் காந்தி** இந்திய தேசத்தை சேர்ந்த தமிழ்த்தேசியவாதி மற்றும் பெரியாரிய சமூக சீர்த்திருத்தவாதி ஆவார். இவர் தமிழ்த்தேசிய இனத்தின் உரிமை சார்ந்து இயங்கும் அரசியல்-சமூக அமைப்பான *மே 17 இயக்கம்* என்கிற அமைப்பை தமிழீழ மக்களுக்கு ஆதரவாக உருவாக்கினார். திருமுருகன் காந்தி தமிழீழத்தில் நிகழ்ந்த இனப்படுகொலைக் குறித்த மே 17 இயக்கத்‌தின் கருத்துக்கள், செயற்பாடுகள் குறித்து 2012 ஆம் ஆண்டு சென்னைக் கடற்கரையில் நடந்த ஒரு பேரணியில் விளக்கியிருந்தார். இவர் கூடங்குளம் அணுஉலை எதிர்ப்புக்கு ஆதரவு தெரிவித்து அது சார்ந்த செயல்பாட்டாளராகவும் இருந்துள்ளார்.  

மே 17 இயக்கத்‌தின் கருத்துகள் தமிழீழத்தில் இனப்படுகொலை கொல்லப்பட்டவர்களுக்கு அஞ்சலி செலுத்துகிற பண்பாட்டு உரிமையான நினைவேந்தல் நிகழ்வை மெரீனாவில் நடத்த தடை போடுவதென்பது சர்வதேச சட்டங்களின் படி உரிமை மீறல் என்று தெரிவித்தனர். நினைவேந்தல் உரிமையை மீட்டெடுப்போம் என்றும், ஒவ்வொரு ஆண்டும் எத்தனை அடக்குமுறை வந்தாலும், தொடர்ந்து தமிழர் கடலான மெரீனாவில் தமிழீழ இனப்படுகொலைக்கு நினைவேந்தல் நடக்கும் என்றும் அறிவிக்கப்பட்டது. இதனால் இவர் மீது குண்டர் சட்டத்தின் கீழ் வழக்கு பதிவு செய்யப்பட்டு கைது செய்யப்பட்டார். இவர் தமிழீழத்தில் நடைபெற்ற இனப்படுகொலை குறித்து ஐ.நா சபையில் பேசியிருக்கிறார்.
# வேந்தன் (கடவுள்)


**வேந்தன்** என்பவன் சங்ககாலத் தமிழர்கள் வகுத்த ஐந்திணைகளில் மருத நிலத்தின் கடவுளாவான். பிற்காலத்தில் வேந்தன் என்ற பெயரை இந்திரன் என்று அழைத்ததாக ஆய்வாளர்கள் கூறுகின்றனர். இந்திர விழா இந்த மருத நில வேந்தனான இந்திரனுக்குக் கொண்டாடப்படுவது.  

## இந்திரவிழா

இந்திர விழா என்பது இந்திரனை சிறப்பிக்கும் வகையில் பழந்தமிழகத்தில் கொண்டாடப்பட்ட விழாவாகும். பசி, பிணி, பகை முதலியவற்றால் துன்பம் அடையாது இருத்தல் பொருட்டுத் தெய்வத்தைக் கருதிச் செய்யும் சாந்திப் பெருவிழாவே இந்திர விழாவாகும். இவ்விழாவைத் **தீவகச் சாந்தி செய்தரு நன்னாள்** என்று சாத்தனார் கூறுகின்றார்.  

## மேற்கோள்களும் குறிப்புகளும்
# உதயகுமார் மரண சர்ச்சை

**உதயகுமார்**, சிதம்பரம் அண்ணாமலைப் பல்கலைக்கழக மாணவர் தலைவராக இருந்தவர். சூலை 1971-இல் அப்போதைய தமிழ்நாடு முதல்வர் மு. கருணாநிதிக்கு அண்ணாமலைப் பல்கலைக்கழகம் மதிப்புறு முனைவர் பட்டம் வழங்குவதை எதிர்த்து அண்ணாமலைப் பல்கலைக்கழக மாணவர்கள் நடத்திய போராட்டத்தில் கலந்து கொண்டவர்களில் ஒருவர்.  

போராட்டத்தில் ஈடுபட்ட மாணவர்கள் ஆர்வக் கோளாறால் ஒரு கழுதையின் கழுத்தில் *டாக்டர்* என்று எழுதி தொங்க விட்டு பல்கலைக்கழக வளாகத்தில் கழுதையை நடமாட விட்டார்கள். மேலும் பல்கலைக்கழக வளாகத்தின் சுவற்றிலும் கழுதை படம் வரைந்து, அதன் கழுத்தில் டாக்டர் பட்டத்தை மாட்டி விட்டு கருணாநிதி எழுதினர். இது கருணாநிதியின் கவனத்திற்கு வந்தும் கண்டு கொள்ளாது மாணவர்களின் எதிர்ப்பினை மீறி, காவல்படை பாதுகாப்புடன் பட்டமளிப்பு விழாவில் கலந்து கொண்டு, பட்டமும் பெற்றுக் கொண்டார்.  

23 சூலை 1971 அன்று மாணவர் உதயகுமார் பல்கலைக்கழக வளாகத்தின் ஒரு குளத்தில் மர்மமான முறையில் இறந்து கிடந்தார். காவல் துறையினர் தாக்குதலில் பலியானார் என்ற ஆதாரமற்ற வதந்தி நிலவியது. இறந்த உதயகுமாரின் பிணத்தைப் பார்த்து, இது என் மகன் இல்லை என்ற வாக்குமூலத்தை உதயகுமாரின் தந்தை பெருமாளிடமிருந்து காவல் துறையினர் வாக்குமூலம் பெற்றனர். காவல் துறையினர் அத்துடன் மாணவர் உதயகுமார் இறந்ததாக கூறப்பட்ட விசாரணை முடிவுக்கு வந்தது என அறிக்கை விட்டது. பல்கலைக்கழக வளாகக் குளத்தில் இறந்தது மாணவர் உதயகுமார் இல்லை எனில், இறந்த நபர் யார் என்ற விவரம் காவல்துறை விசாரணை நடத்தவில்லை. எனவே மாணவர் உதயகுமார் இறப்பின் சர்ச்சை இதுவரை தொடர்ந்து தொடர்கிறது.  
## நீதியரசர் சந்துருவின் சுயசரிதை நூலில் உதயகுமார் மரண சர்ச்சை
நீதியரசர் கே. சந்துருவின் சுயசரிதை நூலில், உதயகுமார் மரண சர்ச்சையைக் குறிப்பிட்டுள்ளார்.
# மூர் மார்க்கெட்


**மூர் மார்க்கெட்** (Moore Market ) சென்னை மத்திய தொடருந்து நிலையத்திற்கு அருகே அமைந்திருந்த பழமையான வணிக வளாகம். அன்றயை காலத்தில் மூர் மார்க்கெட், சென்னை நகரத்தில் பார்க்க வேண்டிய இடங்களில் ஒன்றாக இருந்தது. மூர் மார்க்கெட்டில் பழங்கால பொருட்கள், புதிய மற்றும் அரிய பழங்கால நூல்கள் கிடைக்கும். இங்கு கிடைக்காத பொருட்களே இல்லை எனலாம். எல்லா மொழிகளிலும் வெளிவந்த சாதாரண இசைத் தட்டுக்கள் முதல் எல்.பி., ரெக்கார்டர்கள் வரை இங்கு கிடைக்கும்.  

மேனாட்டு இசைத் தட்டுக்களை விற்கவும், வாங்கவும், ஒன்றைக் கொடுத்துவிட்டு இன்னொன்றை பரிமாறிக் கொள்ளவும் முடியும்.  

மூர் மார்கெட் வளாகத்தில் நிரந்தரக் கடைகள், தற்காலிகக் கடைகள் என இருவகை கடைகள் உண்டு. அச்சுக்கலை கண்டுபிடிக்கப்பட்ட ஆரம்ப நாட்களில் பதிப்பிக்கப்பட்ட புத்தகங்களைக் கூட இங்கு வாங்கிவிட முடியும்.  

புத்தகக் கடைகள் மட்டுமின்றி ஆயத்த துணிக்கடைகள், பொம்மைக் கடைகள் பழங்கால பொருட்கள் கடை என அனைத்து வகையான கடைகள் மூர் மார்க்கெட்டில் இருந்தது.  

## வரலாறு
அன்றைய சென்னை மாநகராட்சியின் தலைவராக இருந்த சர். ஜார்ஜ் மூர் என்பவரால், சென்னை ஜார்ஜ் டவுன், பிராட்வேவில் 1898-இல் இவ்வணிக வளாகத்தின் அஸ்திவாரக்கல் நடப்பட்டது. மூர் மார்க்கெட் கட்டிடம் இந்தோ-சாரசானிக் கட்டிடக்கலை வடிவத்தில் ஆர். இ. எல்லீஸ் என்பவரால் வடிவமைக்கப்பட்டு, ஏ. சுப்பிரமணிய அய்யரால் 1900-இல் கட்டிமுடிக்கப்பட்டது. கூவி விற்கும் வணிகர்களுக்காக கட்டப்பட்ட வணிக வளாகம் இது. ஜார்ஜ் மூர் எனும் ஆங்கிலேயர் இக்கட்டிடம் கட்ட முயற்சி எடுத்ததால், இக்கட்டிடத்திற்கு அவர் பெயரே சூட்டப்பட்டது.  

## அழிவு
மூர் மார்க்கெட் 30-05-1985-இல் ஏற்பட்ட பெருந்தீயினால் முற்றிலும் எரிந்து சாம்பலாயிற்று. இக்கட்டிடத்தை மீண்டும் புதுப்பிக்காமல் முழுவதுமாக இடித்து, இந்திய புகைவண்டி கழகத்தார் மூர் மார்க்கெட் வணிக வளாக கட்டிடத்தை தன் வசப்படுத்தி, அவ்விடத்தில் நகர்புற மின்சார இரயில்களுக்கான நடைமேடைகளை அமைத்தது.
# மில்லியன் டாலர் ஆர்ம்



**மில்லியன் டாலர் ஆர்ம்** இது 2014ம் ஆண்டு வெளிவர இருக்கும் அமெரிக்க நாட்டு திரைப்படம். இந்த திரைப்படத்தை கிரேக் கில்லெஸ்பி இயக்க, ஜான் ஹாம், **ஆஸிப் மாண்ட்வி, பில் பாக்ஸ்டன், சூரஜ் ஷர்மா, லகே பெல், அலன் ஆர்க்கின்** உள்பட்ட பலர் நடித்துள்ளனர். இந்த திரைப்படத்துக்கு தமிழ் இசை அமைப்பாளர் ஏ. ஆர். ரகுமான் இசை அமைத்துள்ளார்.  

## நடிகர்கள்
- ஜான் ஹாம்
- ஆஸிப் மாண்ட்வி
- பில் பாக்ஸ்டன்
- சூரஜ் ஷர்மா
- லகே பெல்
- அலன் ஆர்க்கின்

## தமிழ்ப் பாட்டு
இத் திரைப்படத்தின் இறுதியில் ஒரு தமிழ் மொழிப் பாடல் இணைக்கப்பட்டுள்ளது. அந்தப் பாடலை தமிழின் பிரபல பின்னணிப் பாடகர்களான கே. எஸ். சித்ரா மற்றும் உன்னிகிருஷ்ணன் பாடியுள்ளனர்.  

## ஆதாரம்
# பி. வி. நரசிம்மபாரதி



**பி. வி. நரசிம்ம பாரதி** (24 மார்ச் 1923 - 11 மே 1978) சௌராட்டிர சமூகத்திலிருந்து நடிப்புத்துறைக்கு வந்த கலைஞர். 1947-இல் கன்னிகா திரைப்படத்தின் மூலம் இவர் அறிமுகமாகி 50க்கும் மேற்பட்ட திரைப்படங்களில் நடித்தார். தனது நண்பரான பின்னணிப் பாடகர் டி. எம். சௌந்தரராஜனுக்கு தான் நடித்த படங்களில் பின்னணி பாட, இசையமைப்பாளர் எஸ். எம். சுப்பையா நாயுடுவிடம் பரிந்துரை செய்து வாய்ப்பைப் பெற்றுக்கொடுத்தார்.  

## வாழ்க்கைக் குறிப்பு
மதுரையைச் சேர்ந்த நரசிம்ம பாரதி சிறு வயதிலேயே நடிப்புத் திறமையைக் கொண்டிருந்தார். சிறு வயதிலேயே சௌராட்டிர சபையில் சேர்ந்து அவர்கள் நடத்தி வந்த நாடகங்களில் நடித்து வந்தார். அப்போது அவருக்கு பாரதி என்ற பட்டமும் வழங்கப்பட்டது. பின்னர் வெள்ளியங்குன்றம் ஜமீந்தார் ஆரம்பித்த பாய்ஸ் கம்பனியின் நாடகங்களில் முக்கிய பாத்திரங்களில் நடித்து வந்தார். இதன் பின்னர் புளியமாநகர் பி. எஸ். சுப்பா ரெட்டியாரின் கம்பனியில் சேர்ந்து மலாயா, சிங்கப்பூர் ஆகிய இடங்களில் நாடகங்களில் நடித்து வந்தார். உலகப் போர் ஆரம்பித்த போது மலேயாவில் இருந்து இந்தியாவுக்குப் புறப்பட்ட கடைசிக் கப்பலில் நரசிம்ம பாரதியும் சேர்ந்து இந்தியா வந்து சேர்ந்தார்.  

## திரைப்படங்களில் நடிப்பு
இந்தியா திரும்பிய பின்னர் பக்த மீராவில் (1945) சாது வேடத்தில் நடித்தார். ஜுப்பிட்டர் பிக்சர்சின் ஏ. எஸ். ஏ. சாமி இவருக்குத் தனது படங்களில் நடிக்க சந்தர்ப்பம் அளித்தார். வால்மீகி திரைப்படத்தில் விஷ்ணு, ராமன், வேடன் ஆகிய பாத்திரங்களிலும், ஸ்ரீ முருகனில் (1946) விஷ்ணுவாகவும், கஞ்சன் படத்தில் குமாரசாமியாகவும், கன்னிகா (1947) படத்தில் நாரதராகவும் நடித்தார். இதன் பின்னர் அபிமன்யுவில் (1948) கிருஷ்ணனாக நடித்தும் புகழ் பெற்றார். கிருஷ்ண விஜயம் (1950) திரைப்படத்திலும் கிருஷ்ணனாக நடித்தார்.  

## நடித்த திரைப்படங்கள்
| ஆண்டு | திரைப்படம் |  |
| --- | --- | --- |
| 1947 | கன்னிகா |  |
| 1948 | அபிமன்யு |  |
| 1950 | கிருஷ்ண விஜயம் |  |
| 1950 | திகம்பர சாமியார் |  |
| 1950 | பொன்முடி |  |
| 1952 | என் தங்கை |  |
| 1952 | மாப்பிள்ளை |  |
| 1952 | சின்னத்துரை |  |
| 1953 | மதன மோகினி |  |
| 1953 | முயற்சி |  |
| 1953 | திரும்பிப்பார் |  |
| 1954 | புதுயுகம் |  |
| 1956 | குடும்பவிளக்கு |  |
| 1958 | சம்பூர்ண ராமாயணம் |  |
| 1960 | நான் கண்ட சொர்க்கம் |  |
| 1960 | தோழன் | } |
# தை நீர் ஆடல்

தை மாதத்தில் நீராடுதல் **தை நீர் ஆடல்** (தைந்நீராடல்) எனப்படும். திருப்பாவை, திருவெம்பாவை ஆகிய நூல்கள் மார்கழி மாதத்தில் நீராடுதல் பற்றித் தெரிவிக்கின்றன. இது தை மாத நீராட்டு. மகளிர் தவக்கோலத்தோடு தைந்நீர் ஆடும் செய்தியை ஒருபாடல் தெரிவிக்கிறது. தாய்மைப் பேறு பெறுதல் வேண்டும் என வேண்டிக்கொண்டு தவக் கோலத்துடன் தையில் நீராடுவார்களாம். அப்போது அவர்கள் மனம் தைம்மாத ஊற்றுத் தெளிநீர் போலத் தூய்மையாக இருக்குமாம். கன்னிமை கழியாக் கன்னியர் இறைவன்மீது ஒருதலைக் காம மேலீட்டால் இந்த நீராட்டு விழாவை இசையோடு பாடிக்கொண்டு நிகழ்த்துவார்களாம்.  

## அடிக்குறிப்பு
# தற்பிழையாகும் வருவதுரைத்தல்

**தற்பிழையாகும் வருவதுரைத்தல்** (*Self-defeating prophecy*) என்பது தான் கணிப்பதை நடக்கவிடாமல் தானே தடுக்கும்.  

ஏதாவதொன்றைக்குறித்து பின்வருமாறு கணிப்பு ஒன்று கூறப்படுகிறது - ”எதிர்காலத்தில் இது நடக்கும்”. இந்தக்கணிப்பைக் கேட்பவருக்கு அதனைப்பொய்யாக்கும் ஆர்வம் எழலாம் அல்லது கணித்தவாறு நடந்தால் பெரும் பாதிப்புக்குள்ளாகலாம். அதனால் அதனைப் பொய்யாக்க அவர் முனைந்து முயற்சியில் வெற்றி பெறலாம். எனவே சொல்லப்பட்ட கணிப்பு தன்னைத்தானே பொய்யாக்கிவிட்டது என்று கொள்ளலாம். இத்தகைய கணிப்பிற்கு சில எடுத்துக்காட்டுகள் பின்வருமாறு:  

- வருடம் 2000 சிக்கல் – 2000ம் ஆண்டு தரவுத்தள வடிவமைப்பு வழுவால் கணினி செயலாக்கங்களில் சிக்கல் எழும் என்று பரவலாகக் கணிக்கப்பட்டது. எனவே பாதிக்கப்படவிருந்த நிறுவனங்கள் விரைந்து செயல்பட்டு அந்த வழுவை சரி செய்து பாதிப்பைத் தவிர்த்துவிட்டனர்.
- தமக்கு மார்பகப் புற்றுநோய் வருவதற்கான வாய்ப்புகள் அதிகம் என்பதை அறியும் பெண்கள் பலர் முலை நீக்க அறுவை சிகிச்சையை மேற்கொண்டு தங்கள் முலைகளை நீக்கி விடுகிறார்கள். இதன் மூலம் முலைப் புற்றுநோய் வராது தடுத்து விடுகிறார்கள்.
# தாமசு பிக்கெட்டி



**தாமசு பிக்கெட்டி** அல்லது **தாமஸ் பிக்கெட்டி** (*Thomas Piketty*. பி. மே 7, 1971) ஒரு பிரெஞ்சு பொருளியலாளர். சொத்து வருவாய் மற்றும் சமனின்மை துறைகளில் ஆய்வு செய்பவர். பாரிசு பொருளியல் பள்ளியில் முனைவராகவும் சமூக அறிவியலில் ஆழமான ஆய்வுகளுக்கான பள்ளியில் கல்வி இயக்குனராகவும் பணிபுரிகிறார்.  

2013 ஆம் ஆண்டு பிக்கெட்டி எழுதிய 21ம் நூற்றாண்டில் மூலதனம் (*Capital in the Twenty-First Century*) எனும் நூல் உலக அளவில் பெரும் வரவேற்பைப் பெற்றது. இந்நூல் கடந்த 250 ஆண்டுகளின் வருமான வரித் தரவுகளை அடிப்படையாகக் கொண்டு உலகில் பரவியுள்ள வருவாய் சமனின்மையை ஆழமாக ஆய்வு செய்கின்றது. மூலதனம் சேரும் வேகம் பொருளாதார வளர்ச்சியை மிஞ்சும் போது வருவாய் சமனின்மை கூடுமென்று சொல்கிறது. வருவாய் சமனின்மை சிக்கலை எதிர்கொள்ள உலகளாவிய சொத்துவரி ஒன்றை அறிமுகம் செய்யவேண்டுமென்று சொல்கிறது.
# ஊமைக்கருமியண்ணன்



**ஊமைக்கருமியண்ணன் (Umaikkarumiyannan)**, கொங்கு நாட்டின் கொங்கு வேளாளர் கூட்டங்களில் காடை குல மக்கள் தெய்வங்களில் ஒன்றாகும். இவர் நாமக்கல் மாவட்டம், தோளூர் கிராமத்தில் கோயில் கொண்டுள்ளார்.  

### கோவிலில் உடன் அமைந்த தெய்வங்கள்
விநாயகர், கன்னிமார் சுவாமிகள், கருமியண்ணன் சுவாமி, ஊமைக்கருமியண்ணன் சுவாமி, நல்லேந்திரர் சுவாமி, தங்காயி-பெரியக்காண்டியம்மன், சின்னண்ணன்-பெரியண்ணன் (அண்ணமார் சுவாமிகள்).  

### கோவிலில் பூஜை முறைகள்
முதலில் அனைத்து சுவாமிகளுக்கும் படையல்கள் வைக்கப்பட்டு, இதில் ஊமைக்கருமியண்ணன் சுவாமிக்கு மட்டும் தேங்காயை உடைக்காமல் படைக்கப்படும். பூசாரி பூஜையை தொடங்கும் முன் தன் முகத்தினை துணியினால் கண்கள் மட்டும் தெரியும்படி கட்டிக்கொண்டு பூஜையினைத் தொடங்கி முறையே மேலே குறிப்பிட்ட தெய்வங்கள் வரிசைப்படி பூஜை செய்வார்கள்.  

### சுவாமியின் வாகனம்
சுவாமிகளின் வாகனம் குதிரை ஆகும். இவ்வாகனம் கருமியண்ணன் சுவாமியை வணங்கியபடி நிற்கும். மேலும் மாற்றொரு குதிரை வாகனம் பின்புறம் அமைந்துள்ளது இவ்வாகனதில் திருவிழாக்காலங்களில் சுவாமி ஊர் பவனி வருவார்கள்.
# மலைக்கோட்டை கோவிந்தசாமி பிள்ளை

**மலைக்கோட்டை கோவிந்தசாமி பிள்ளை** (1878 - 1931) தமிழகத்தைச் சேர்ந்த வயலின் வாத்தியக் கலைஞர் ஆவார்.  

## இளமைக்காலம்
பழைய தஞ்சை மாவட்டத்தில் நன்னிலம் அருகேயுள்ள அச்சுதமங்கலத்தில் பிறந்தவர் கோவிந்தசாமி பிள்ளை. தனது 12ஆவது வயதில் வயலின் கற்கத் தொடங்கினார். இவரின் முதல் ஆசிரியர் கீவளூர் சிதம்பரநாத பிள்ளை என்பவராவார். வயலின் சீர்காழி நாராயணசாமி பிள்ளை, எட்டையபுரம் இராமச்சந்திர பாகவதர், உமையாள்புரம் பஞ்சாபகேச பாகவதர் ஆகியோரிடமும் வயலின் கற்றார்.  

## இசைப் பணி
சென்னையில் தங்கியிருந்தபோது பட்டினம் சுப்பிரமணிய ஐயர், திருக்கோடிகாவல் கிருஷ்ணய்யர், வீணை தனம்மாள் ஆகியோரிடம் பழகி இசை நுட்பங்களை மேலும் அறிந்துகொண்டார். கோவிந்தசாமி பிள்ளை புல்லாங்குழலும் வாசிப்பார். தனது 22 வயதில் பக்கவாத்தியமாக பிடில் வாசிக்க ஆரம்பித்தார்.  

புல்லாங்குழல் சரப சாஸ்திரிகள், இராமநாதபுரம் சீனிவாச ஐயங்கார், கோனேரிராஜபுரம் வைத்தியநாத ஐயர், பாலக்காடு அனந்தராம பாகவதர், மதுரை புஷ்பவனம் ஐயர், புல்லாங்குழல் பல்லடம் சஞ்சீவ் ராவ், புளூட் கும்பகோணம் நாகராஜராவி, காஞ்சிபுரம் நாயினாப் பிள்ளை ஆகியோருக்கு பக்கவாத்தியம் வாசித்துள்ளார்.  

## மாணாக்கர்கள்
- பாப்பா கே. எஸ். வெங்கடராமையா
- நரசிம்மலு
- ரங்கையா
- ராதாகிருஷ்ணன் பிள்ளை

- Veteran lives up to expectations
- 'மலைக்கோட்டை மகாமேதை' கட்டுரை, எழுதியவர்:எஸ். வி. நாதன்; வெளியீடு: தினமணி - இசை விழா மலர் (2013 - 2014), (பக்க எண்கள்: 40, 41)

## வெளியிணைப்புகள்
- நினைவுத் திரையில்...1
- நினைவுத் திரையில்...2
# அனாமிகா (தொலைக்காட்சித் தொடர்)



**அனாமிகா** என்பது ஒரு இந்தி மொழி அமானுஷ்யம் நிறைந்திருக்கும் காதல் திகில் தொடர் ஆகும். இந்த தொடர் சோனி தொலைக்கட்சியில் நவம்பர் 26, 2012 முதல் செப்டம்பர் 13, 2013 வரை இரவு 7:30 மணிக்கு ஒளிபரப்பானது. இந்த தொடரை ரவி ராஜ், கிளென் பாரெட்டோ மற்றும் ஆங்குஷ் மொஹலா இயக்க முடித் நாயர், சிம்ரன் கவுர், அன்னி கில் உள்ளிட்ட பலர் நடித்துள்ளார்கள்.  

இந்த தொடர் புதுயுகம் தொலைக்காட்சியில் மே 12, 2014 முதல் திங்கள் முதல் வெள்ளி வரை இரவு 10 மணிக்கு என்ற அதே பெயரில் மொழிமாற்றம் செய்யப்பட்டு ஒளிபரப்பானது.  

## நடிகர்கள்
- முடித் நாயர் - ஜீவா
- சிம்ரன் கவுர் - ராணி
- அன்னி கில்
- ஷிவானி சுர்வே - அனாமிகா
- மது மல்டி
- தீபக் துட்டா
- ஹேமந்த் சத்தா

## மொழிமாற்றம்
தெலுங்கு மொழியில் **அனாமிகா** என்ற அதே பெயரில் மொழிமாற்றம் செய்யப்பட்டு 'மா கோல்ட்' தொலைக்காட்சியிலும் மா தொலைக்காட்சிலும் ஒளிபரப்பானது
# வாட்சப்



**வாட்ஸ் அப்** (*WhatsApp*) என்பது நுண்ணறி அலைபேசிகளில் இயங்கும் உடைமை உரிமையுள்ள (proprietary) ஒரு செய்தி பரிமாற்றி செயலி ஆகும். தமிழில் " பகிரி" அல்லது **புலனம்** அல்லது **கட்செவி அஞ்சல்** " என்றும் அறியப்படுகிறது. ஆன்ட்ராய்டு, ஆப்பிள், விண்டோஸ் மொபைல், நோக்கியாவின் சிம்பியன், பிளாக்பெரி போன்ற பல்வேறு அலைபேசி இயங்குதளங்களிலும் இயங்கும். 2009-ம் ஆண்டு பிரையன் ஆக்டன் (Brian Acton), ஜேன் கோம் (Jan Koum) ஆகியோரால் நிறுவப்பட்ட வாட்ஸ்ஆப் நிறுவனத்தால் வெறும் 55 பணியாளர்களை மட்டுமே கொண்டு இச்செயலி உருவாக்கப்பட்டது. இவர்கள் இருவரும் யாஹூ நிறுவனத்தில் பணியாற்றியவர்கள் என்பது குறிப்பிடத்தக்கது. இச்செயலி நிகழ்நேரத்தில் இணையத்தின் உதவியுடன் தகவலை வாட்ஸ்ஆப் பயன்படுத்தும் மற்றொரு ஒரு தனி நபருடனோ அல்லது ஒரு குழுவுடனோ பகிர்ந்துகொள்ள உதவுகிறது. எழுத்துகளாலான உரை செய்திகள் மட்டுமின்றி படம், நிகழ்படம், ஒலிக்கோப்புகள் மற்றும் பயனரின் இருப்பிடத்தையும் இச்செயலியின் மூலம் பகிர்ந்துகொள்ளலாம்.  

2015ஆம் ஆண்டின் செப்டம்பர் மாதத்தின்போது, இதை 900 மில்லியன் (90 கோடி) மக்கள் பயன்படுத்தியிருந்தனர்.  

வாட்ஸ் அப் நிறுவனத்தை பேஸ்புக் நிறுவனத்தினர் 19.3 பில்லியன் அமெரிக்க டாலர் விலை கொடுத்து கையகப்படுத்தினர்.
# சிறீ வெங்கடேசுவரா மருத்துவக் கல்லூரி மற்றும் ஆராய்ச்சி நிறுவனம்


**சிறீ வெங்கடேசுவரா மருத்துவக் கல்லூரி மற்றும் ஆராய்ச்சி நிறுவனம்** புதுச்சேரி மாநிலம், வில்லியனூர் வட்டம், அரியூர் பகுதியில் 2006இல் நிறுவப்பட்ட ஒரு தனியார் மருத்துவக் கல்லூரி ஆகும்.  

## வளாகம்
இந்த வளாகமானது 80 ஏக்கர் பரப்பளவில் உள்ளது. இந்த வளாகத்தினுள் மருத்துவக் கல்லூரி, மருத்துவமனை, பல் மருத்துவமனை, மாணவர்கள் தங்கும் விடுதி, வேலைச் செய்வோர் தங்கும் வீடுகள், விளையாட்டு திடல் போன்றவை உள்ளன.  

## அமைவிடம்
இது புதுச்சேரி - விழுப்புரம் தேசிய நெடுஞ்சாலை 45 எ வில், அரியூர் என்னும் ஊரில் உள்ளது. இங்கிருந்து புதுச்சேரி 16 கி.மீ தொலைவிலும், விழுப்புரம் 24 கி.மீ தொலைவிலும் உள்ளது.  

## நிறுவனர்
இது சென்னையில் உள்ள ஸ்ரீ ராமச்சந்திரா கல்வி அறக்கட்டளையின் ஒரு அங்கம் ஆகும்.  

## சார்பு
இது பாடத்திட்டத்தின் அடிப்படையில் புதுச்சேரி பல்கலைக்கழகத்துடன் இணைந்தது ஆகும்.
# திருவண்ணாமலை தொடருந்து நிலையம்


**திருவண்ணாமலை இரயில் நிலையம்** (*Tiruvannamalai railway station*, நிலையக் குறியீடு:*TNM*) இந்தியாவின், தமிழ்நாட்டின், திருவண்ணாமலை நகரில் அமைந்துள்ள ஒரு தொடருந்து நிலையமாகும். இது திருவண்ணாமலை நகர மக்கள் பயன்பாட்டில் உள்ள முதல் பிரதான தொடருந்து நிலையம் ஆகும்.  

இது தென்னகத்தின் பழைய மெயின் லைன் எனப்படும் சித்தூர் - காட்பாடி - திருவருணை - அரகண்டநல்லூர் - பண்ருட்டி - கடலூர் தொடருந்து பாதையில் அமைந்துள்ளது.  

## சேவைகள்
இந்த தொடருந்து நிலையம் தென்னக இரயில்வேயின் பழைய மெயின் லைன் எனப்படும் சித்தூர், காட்பாடி, வேலூர், திருவண்ணாமலை, திருக்கோவிலூர், கடலூர் தொடருந்து பாதையில் திருவண்ணாமலை உள்ளது. இப்பாதை பயணிகள் போக்குவரத்துக்கு 1867 ஆம் ஆண்டு திறக்கப்பட்டது. திருவண்ணாமலை தொடருந்து பாதை மின்மயமாக்க பட்ட தொடருந்து பாதையாகும்.  

திருவண்ணாமலை வழியாக பிற நகரங்களுக்கு செல்லும் ரயில்கள்:  
- பெங்களூர் - எஸ்வந்த்பூர்
- கொல்கத்தா - ஹௌரா
- திருப்பதி
- மும்பை
- ராமேஸ்வரம்
- கடலூர்
- பாண்டிச்சேரி
- மன்னார்குடி
- மாயவரம்
- கும்பகோணம்
- தஞ்சாவூர்
- திருச்சி
- திண்டுக்கல்
- மதுரை ஆகிய ஊர்களும் தொடருந்து சேவை உள்ளது.
## சிறப்பு
இந்த தொடருந்து நிலையம் வழியே செல்லும் அனைத்து தொடருந்துகளும் நின்று செல்கிறது. இது மக்கள் பயன்பாட்டிற்கு 1889இல் திறக்கப்பட்டது. ஆன்மீகக் குரு இரமண மகரிசி, இந்த ரயில் நிலையத்தில் தான் 1891இல் திருவண்ணாமலை வந்தடைந்தார்.  

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  

அமிர்த பாரத் திட்டத்தின் கீழ் திருச்சிராப்பள்ளி தொடருந்து கோட்டத்தில் 15 நிலையங்கள் தேர்ந்தெடுக்கப்பட்டன, திருவண்ணாமலை தொடருந்து நிலையத்தை புதுப்பிக்கும் பணிக்கு 8.17 கோடி ரூபாய் ஒதுக்கப்பட்டுள்ளது.
# துரிஞ்சாபுரம் தொடருந்து நிலையம்


**துரிஞ்சாபுரம் தொடருந்து நிலையம்** (*Turinjapuram railway station*, நிலையக் குறியீடு:*TPM*) இந்தியாவின், தமிழ்நாட்டின், திருவண்ணாமலை நகரில் அமைந்துள்ள ஒரு தொடருந்து நிலையமாகும். இது திருவண்ணாமலை நகரத்திற்கு சேவை செய்யும் இரண்டாம் பிரதான தொடருந்து நிலையமாகும். முதன்மையானது திருவண்ணாமலை தொடருந்து நிலையம் ஆகும்.  

இந்நிலையம், இந்திய ரயில்வேயின், தென்னக இரயில்வே மண்டலத்தில் உள்ள திருச்சிராப்பள்ளி கோட்டத்தின் கீழ் செயல்படுகிறது.  

## வழித்தடம்
இது தென்னகத்தின் பழைய மெயின் லைன் எனப்படும் சித்தூர் - காட்பாடி - திருவருணை - அரகண்டநல்லூர் - பண்ருட்டி - கடலூர் தொடருந்து பாதையில் அமைந்துள்ளது. மேலும் இங்கிருந்து சென்னை எழும்பூருக்கு, சேத்துப்பட்டு , ஆரணி வழியாக ஒரு மின்சார வழித்தடம் உள்ளது.
# ஆரணி சாலை தொடருந்து நிலையம்


**ஆரணி சாலை தொடருந்து நிலையம்** (*Arani Road Railway Station*, நிலையக் குறியீடு:*ARV*) இந்தியாவின், தமிழ்நாட்டின், திருவண்ணாமலை மாவட்டம், ஆரணி அருகே, களம்பூர் என்னுமிடத்தில் அமையப்பெற்ற ஒரு தொடருந்து நிலையம் ஆகும். இது ஆரணியிலிருந்து 10 கி.மீ தொலைவில், ஆரணி - திருவண்ணாமலை நெடுஞ்சாலையில் அமைந்துள்ளது.  

## அமைவிடம்
விழுப்புரம்- காட்பாடி தொடருந்து பாதை ஆரணி சைதாபேட்டையில் அமைய வேண்டிய நிலையம், தனியார் பேருந்து நல முதலாளிகள் நீதிமன்றம் மூலம் தடை உத்தரவு பெற்றுள்ளதால், தொடருந்து நிலையம் ஆரணி - திருவண்ணாமலை சாலையிலுள்ள களம்பூர் எனுமிடத்திற்கு மாற்றப்பட்டது. ஆரணி நகரத்தில் தொடருந்து நிலையம் ஏதும் இல்லை. ஆயினும் வணிகப் புகழ் பெற்ற நகரத்திற்கு 10 கி.மீ. தொலைவில் தொடருந்து நிலையம் அமைக்கப்பட்டு, அந்த ரயில் நிலையத்திற்கு **ஆரணி சாலை தொடருந்து நிலையம்** எனப் பெயரிடப்பட்டது. ஆரணி வர விரும்பும் புதிய மக்கள் இந்த தொடருந்து நிலையத்திலிருந்து ஆரணிக்குச் சுலபமாக வருவதற்க்கு வழி வகுக்கும். இந்த நிலையம் மக்கள் பயன்பாட்டிற்கு 1889 ஆம் ஆண்டு திறக்கப்பட்டது.  

## போக்குவரத்து
ஆரணி சாலை தொடருந்து நிலையத்திலிருந்து 10 கிலோமீட்டர் தொலைவில் ஆரணி பேருந்து நிலையம் அமைந்துள்ளது. தொடருந்து நிலையத்திற்கு வெளியே, ஆரணி பேருந்து நிலையத்திற்கு செல்ல பேருந்து வசதிகள் உள்ளன. வாடகையுந்துகள் மற்றும் ஆட்டோ போன்ற மற்ற போக்குவரத்து முறைகள் நகரத்தினை இணைக்கின்றன.  

## தொடருந்து சேவைகள்
#### தொடருந்து அட்டவணை
| வண்டியின் பெயர் | வண்டி எண் | புறப்படும் இடம் | சேருமிடம் |  |
| --- | --- | --- | --- | --- |
| திருப்பதி விழுப்புரம் பயணிகள் வண்டி | 56885 | திருப்பதி | விழுப்புரம் |  |
| விழுப்புரம்- காரக்பூர் விரைவு வண்டி | 22603 | விழுப்புரம் | திருப்பதி |  |
| விழுப்புரம் காட்பாடி பயணிகள் வண்டி | 56886 | விழுப்புரம் | காட்பாடி |  |
| காட்பாடி விழுப்புரம் பயணிகள் வண்டி | 56881 | காட்பாடி | விழுப்புரம் |  |
| விழுப்புரம்-திருப்பதி | 56882 | விழுப்புரம் | திருப்பதி |  |
| காட்பாடி-விழுப்புரம் | 56883 | காட்பாடி | விழுப்புரம் | } |
# தமிழ்ஒளி



**சின்னையா விசயரங்கம்** என்ற இயற்பெயர் கொண்ட **தமிழ்ஒளி** (21 செப்டம்பர் 1924 – 29 மார்ச்சு 1965) ஒரு தமிழ்க் கவிஞர் ஆவார். பாரதியாரின் வழித் தோன்றலாகவும் பாரதிதாசனின் மாணவராகவும் விளங்கி கவிதைகளைப் படைத்தவர். கவிதைகள் மட்டுமல்லாது கதைகள், கட்டுரைகள், இலக்கியத் திறனாய்வுகள், மேடை நாடகங்கள், குழந்தைப் பாடல்கள் எனப் பல இயற்றியவர். திராவிடர் கழகத் தொண்டராக இருந்து பிற்காலத்தில் பொதுவுடைமை இயக்கத்தில் ஈடுபட்டவர். 'பட்டியலின மக்களின் இழிநிலை கண்டு, அவர்களுக்கு இழைக்கப்படும் கொடுமைகளையும் சமூகத்தில் நிலவும் சாதிய வேறுபாடுகளையும் சாடி கவிதைகள் எழுதினார்.  

## பிறப்பும் கல்வியும்

அன்றைய தென்னாற்காடு மாவட்டம் குறிஞ்சிப்பாடியை அடுத்த ஆடூர் அகரம் என்னும் சிற்றூரில் செங்கேணி அம்மாள் - சின்னையா இணையருக்குப் பிறந்தார். *விசயரங்கம்* என்பது தமிழ் ஒளியின் இயற்பெயர் ஆகும். பட்டுராசு என்றும் செல்லமாக அவரை அழைத்தனர்.  

தமது தொடக்கக் கல்வியைப் புதுவை முத்தியாலுப்பேட்டை நடுநிலைப் பள்ளியில் கற்றார். உயர்கல்வியைக் கலவைக் கல்லூரியில் படித்தார். மாணவரா யிருந்தபோதே பாரதியார்,பாரதிதாசன் கவிதைகளால் ஈர்க்கப்பட்டார். பாரதிதாசனின் தொடர்பும் அவருக்குக் கிடைத்தது.  

## புகழ்
தமிழ்ஒளி பற்றி "பன்மொழிப் புலவர்" கா. அப்பாத்துரை “என்னுடைய காலத்தில், என் அருகில் இப்படி ஒரு மகத்தான கவிஞர் இருந்திருக்கிறார் என்பதை என்னால் தெரிந்துகொள்ள முடியாமல் போய்விட்டதே!” என்றார்.  

பாரதி செல்வா இயக்கத்தில் தமிழ்ஒளி குறித்த ஆவணப்படம் 2024 இல் எடுக்கபட்டது.
# ஜான் ஹாம்



**ஜொனாதன் டேனியல் ஹாம்** (பிறப்பு: மார்ச் 10, 1971) அமெரிக்க நாட்டுத் திரைப்பட நடிகர், குரல் நடிகர் மற்றும் இயக்குநர். இவர் த டென், ஸ்டோலன், த டவுன் போன்ற திரைப்படங்களிலும், மேட் மென், சாட்டர்டே நைட் லைவ், 30 ராக், போன்ற பல வெற்றித் தொடர்களிலும் நடித்ததன் மூலம் மிகவும் பரிச்சியமான நடிகர் ஆனார். இவர் தற்பொழுது மில்லியன் டாலர் ஆர்ம் என்ற திரைப்படத்தில் நடித்துக்கொண்டு இருக்கின்றார்.
# மாங்குளம், மதுரை மாவட்டம்


கள்]]  

**மாங்குளம்** (*Mangulam*) இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டத்தில், மதுரை கிழக்கு சட்டமன்றத் தொகுதியில் உள்ள ஓர் ஊர் ஆகும். இது மதுரை நகரில் இருந்து கிழக்கே மேலூர் செல்லும் வழியில் 25 கி.மீ. தூரத்தில் அமைந்துள்ளது. மாங்குளத்திற்குத் தெற்கே மதுரை மேற்கு வட்டம், மேற்கே அலங்காநல்லூர் வட்டம், மேற்கே மதுரை கிழக்கு வட்டம், வடக்கே நத்தம் வட்டம் ஆகியன அமைந்துள்ளன.  

## சிறப்புகள்

இப்பகுதியில் கண்டுபிடிக்கப்பட்ட தமிழ்ப் பிராமி கல்வெட்டுகள் தமிழ்நாட்டில் கிடைத்துள்ள மிகப் பழமையான கல்வெட்டுகள் ஆகும். உள்ள குகைகளில் தமிழ்ச் சமணத் துறவிகளின் படுக்கைகள் காணபடுகின்றன. சமணத் துறவிகள் இங்கு கிபி 9ம் நூற்றாண்டு வரை வாழ்ந்து வந்துள்ளனர்.  

மாங்குளம் கல்வெட்டுகள் 1882 ஆம் ஆண்டில் இராபர்ட் சுவெல் என்பவரால் கண்டுபிடிக்கப்பட்டது. இங்குள்ள மலையில் காணப்படும் ஐந்து குகைகளில் நான்கில் கல்வெட்டுகள் கண்டுபிடிக்கப்பட்டன. இக்கல்வெட்டுகள் இந்தியத் தொல்லியல் ஆய்வகத்தினால் பாதுகாக்கப்பட்டவையாக அறிவிக்கப்பட்டுள்ளன.
# இருதலை தசை (கை)


**இருதலை தசை (கை)** , இது ஒரு இரு தலைகளை கொண்ட தசை ஆகும். இதன் இரண்டு தசைகளுமே தோள் எலும்பு இல் ஆர்ஜிதம் ஆகி ,ஒன்றாய் இணைந்து பின் , மேற்கை எலும்பில் சேருகின்றன .  

## இரத்த வழங்கல்
தமனி - புயத்தமனி  
நாளம் - புயநாளம்  

## உணர்ச்சி வழங்கல்
நரம்பு - தசைசரும நரம்பு
# காகவிளிம்பு மேற்கை தசை



**காகவிளிம்பு மேற்கை தசை** ( Coracobrachialis ), தோல் எலும்பின் காக விளிம்பில் இருந்து ( corocoid process of scapula) ஆர்ஜிதம் ஆகி , மேற்கை எலும்பில் உள்ளிடப்படும் ஒரு தசை ஆகும் .  

- இரத்த வழங்கல் - புய ரத்த குழாய்கள்
- உணர்ச்சி - தசை சரும நரம்பு
# பெரிய வட்ட தசை



**பெரிய வட்டத் தசை** அல்லது **மேற்கை ஒடுக்கிநீட்டு தசை** (*teres major muscle*) என்பது தோல் எலும்பின் பின் புயத்தின், கீழ்ப் பகுதியில் இருந்து தொடங்கி மேற்கை எலும்பின் இரு இடுப்புகளுக்கு இடையே உள்ள குழிவில் உள்ளிடப்படுகின்றது .  

## இரத்த மற்றும் உணர்ச்சி வழங்கல்
- இரத்த வழங்கல் - துணை தோள்பட்டை இரத்த குழாய்கள், சுற்று தோள்பட்டை இரத்த குழாய்கள்.
- உணர்ச்சி - கீழ் தோள்பட்டை நரம்புகள்
# பல்லணு அயனி


பங்கீட்டு வலுப்பிணைப்பால் பிணைக்கப்பட்ட இரண்டு அல்லது அதற்கு மேற்பட்ட அணுக்களைக் கொண்ட அயனி **பல்லணு அயனி** அல்லது **மூலக்கூற்று அயனி** என அழைக்கப்படும். இவ்வயனில் உள்ள அனைத்து அணுக்களும் ஒன்றாக இணைந்து ஏற்றமுள்ள ஒரு தனித் தொகுதி / ஒரு அயனாகத் தொழிற்படுகின்றன. பல்வேறு பல்லணு அயன்கள் எம் சூழலில் உள்ளன. சில நேரேற்றமுள்ள கற்றயன்களாகவும் (உ-ம்: அமோனியம் அயன்- NH<sub>4</sub><sup>+</sup>), சில மறையேற்றமுள்ள அன்னயன்களாகவும் (உ-ம்: சல்பேற்று அயன் SO<sub>4</sub><sup>2-</sup> உள்ளன.  

இரசாயனவியலில் ஓரணு அயனிகள் போலவே பல்லணு அயன்களும் அதிகளவில் பயன்படுத்தப்படுகின்றன. இரசாயனவியலில் பயன்படுத்தப்படும் சல்பூரிக் அமிலம் (H<sub>2</sub>SO<sub>4</sub>), நைத்திரிக் அமிலம் (HNO<sub>3</sub>) என்பனவற்றில் பல்லணு அயன்கள் உள்ளன. இவ்வாறான அயனிச் சேர்வைகளை நீரில் கரைக்கும் போது அவற்றை ஆக்கும் அயன்களாகப் பிரிகின்றன. உதாரணமாக நைத்திரிக் அமிலத்தை நீருடன் சேர்த்தால் H<sup>+</sup> மற்றும் NO<sub>3</sub><sup>-</sup> அயன்களாகப் பிரிகின்றது.  

## பெயரீட்டு முறை

ஆக்சிஅன்னயன்களுக்கு விசேட பெயரீட்டு முறை உள்ளது. ஒரு மூலகத்துடனே ஆக்சிசன் ஒரே ஏற்றத்துடன் பல்வேறு பல்லணு அயன்களை உருவாக்குவதால் இப்பெயரீட்டு முறை உள்ளது. இரசாயனப் பெயரீட்டு முறை இங்கு ஆங்கிலத்திலேயே வழங்கப்பட்டுள்ளது. அடைப்புக்குள் தமிழில் உள்ளது. -ate என முடியும் அயனை மையமாகக் கொண்டு ஏனைய அன்னயன்களுக்கும் பெயர் வழங்கப்படுகின்றது. -ate என்பதால் குறிப்பிடப்படும் அயனை விட ஒக்சிசன் எண்ணிக்கை ஒன்று அதிகமெனில் -per_ate எனவும், ஒன்று குறைவெனில் -ite எனவும் பெயரிடப்படுகின்றது. -ite அயனை விட ஒரு ஆக்சிசன் குறைவாயின் -hypo_ite எனவும் வழங்கப்படும். அயனில் ஆக்சிசன் அணுவே இல்லையெனில் அந்த ஓரணு அயன் -ide என வழங்கப்படும்.  

| +7 |
| --- |

ஐதரசன் உள்ள அன்னயன்களுக்கு பழைய பெயரீட்டு முறைப்படி *bi-* (இரு) என்பது சேர்க்கப்பட்டது. IUPACஇன் புதிய பெயரீட்டு முறைப்படி *hydrogen-* (ஐதரசன்-) என்பதே தற்போது சேர்க்கப்படுகின்றது. உதாரணம்: HSO<sub>4</sub><sup>-</sup> இற்கான பெயரீடு:  
- பழைய முறை: bisulfate (இரு சல்பேற்று)
- புதிய முறை: hydrogensulfate (ஐதரசன் சல்பேற்று)
மேற்கூறிய பெயரிடல் முறைகள் நைதரசன், கந்தகம், குளோரின், பொசுபரசு ஆகியவற்றின் அன்னயன்களுக்கும், ஆக்சி அன்னயன்களுக்கும் மிகவும் பொருத்தமானதாகும்.  

## எடுத்துக்காட்டுகள்
| அசிட்டேட்டு (ethanoate) | or |
| --- | --- |
| அசிட்டைலைடு |  |
| பென்சோவேட்டு | or |
| கார்பனேட்டு |  |
| குரோமேட்டு |  |
| சிட்ரேட்டு |  |
| சயனைடு |  |
| ஐப்போகுளோரைட்டு |  |
| குளோரைட்டு |  |
| குளோரேட்டு |  |
| பரகுளோரேட்டு |  |
| டைகுரோமேட்டு |  |
| ஈரைதரசன் பொஸ்பேட்டு |  |
| ஐதரசன் கார்பனேட்டு (பைகார்பனேட்டு) |  |
| ஐதரசன் சல்பேட்டு (பைசல்பேட்டு) |  |
| ஐதரசன் பொஸ்பேட்டு |  |
| ஐதரொக்சைடு |  |
| நைட்ரைட்டு |  |
| நைத்திரேட்டு |  |
| பெரொக்சைடு |  |
| பரமங்கனேட்டு |  |
| பொஸ்பேட்டு |  |
| சல்பைட்டு |  |
| சல்பேட்டு | } |

**துரொப்பீலியம்**

| குவானிடீனியம் | } |
| --- | --- |
# முக்கோணவுருத் தசை

**முக்கோணவுருத் தசை** , தோல் பட்டையின் மிக பெரிய தசை ஆகும். இது காரை எலும்பு , தோள் எலும்பின் முளை மற்றும் கீற்று (acromian and spine process) இல் உருவெடுத்து , மேற்கை எலும்பில் அதன் பெயரிலயே உள்ள விளிம்பில் உள்ளிடப்படுகிறது .  

## இரத்த வழங்கல்
- விளா - தோள் ஐம்பு முளை இரத்த நாளங்கள்.
- முற்புற மற்றும் பின்புற மேற்கை எலும்பு சுற்றுவட்ட இரத்த நாளங்கள்.

## நரம்புகள்
- மஞ்சரி நரம்பு
# சபேஷ் முரளி



**சபேஷ் - முரளி** (ஆங்கிலம்:Sabesh-Murali) ஆகிய இருவரும் இந்திய இரட்டை இசையமைப்பாளர் ஆவர். இவர்கள் பின்னணிப் பாடல்களும் பாடியுள்ளனர்.  

## வரலாறு
தமிழ்நாட்டில் உள்ள, சென்னையைச் சேர்ந்த இவர்கள் உடன்பிறந்த இரட்டைச் சகோதரர்கள் ஆவர். இவர்கள் இசையமைப்பாளர் தேவாவின் தம்பிகள் ஆவர். இருவரும் உதவி இசையமைப்பாளர்களாகப் பணியாற்றியுள்ளனர். இவர்கள் இருவரும் இணைந்து பொக்கிசம், மிளகா, இம்சை அரசன் 23ஆம் புலிகேசி, கோரிப்பாளையம் போன்ற தமிழ்த் திரைப்படங்களுக்கு இசையமைத்துள்ளனர்.  

## திரைப்படங்கள்
| ஆண்டு | திரைப்படம் | மொழி | குறிப்புகள் |
| --- | --- | --- | --- |
| 2001 | சமுத்திரம் | தமிழ் |  |
| 2005 | குருதேவ் | தமிழ் |  |
| 2005 | அடைக்கலம் | தமிழ் |  |
| 2005 | தவமாய் தவமிருந்து | தமிழ் |  |
| 2005 | சுயேட்சை எம். எல். ஏ. | தமிழ் |  |
| 2006 | இம்சை அரசன் 23ஆம் புலிகேசி | தமிழ் |  |
| 2007 | நிறம் | தமிழ் |  |
| 2008 | இந்திரலோகத்தில் நா அழகப்பன் | தமிழ் |  |
| 2009 | பொக்கிசம் | தமிழ் |  |
| 2009 | வைகை | தமிழ் |  |
| 2009 | மாயாண்டி குடும்பத்தார் | தமிழ் |  |
| 2010 | மிளகா | தமிழ் |  |
| 2010 | கோரிப்பாளையம் | தமிழ் |  |
| 2010 | அந்தோனி யார் | தமிழ் |  |
| 2010 | முதல் கனவு | தமிழ் |  |

### பின்னணி இசையமைப்பு மட்டும்

- *ஜோடி* (1999)
- *பரிஜாதம்* (2006)
- *தலைமகன்* (2006)
- *அரசாங்கம்* (2008)
- *ஆட்டோகிராப்* (2004)
- *பட்டாளம்* (2009)
- *அதே நேரம் அதே இடம்* (2009)
- *சிந்து சமவெளி* (2010)
- *இரும்புக் கோட்டை முரட்டு சிங்கம்* (2010)
- *கற்றது களவு* (2010)
- *அம்பாசமுத்திரம் அம்பானி* (2010)
- *வித்தகன்* (2011)
- *காதல் பிசாசே* (2012)
- *அன்னக்கொடி* (2013)
- *மத்தாப்பூ* (2013)
- *சிவப்பு* (2015)
- *கங்காரு* (2015)
- *எந்த நேரத்திலும்* (2017)
- *கொடிவீரன்* (2017)
- *திருமணம்* (2019)
- *மீண்டும் ஒரு மரியாதை* (2020)

## இறப்பு
இரட்டையர்களில் சபேஷ் 2025 அக்டோபர் 23 அன்று காலமானார்.